Katerina er virkelig en fantastisk vært, der sørgede for at vi følte os helt trygge ved at booke hendes dejlige lejlighed. Vi fik al den nødvendige information før vores rejse - og fik mange gode råd til seværdigheder i Athen. Hun hjalp os også med gode råd til vores videre rejse på Kreta.

Katerina var rigtig fleksibel, da vores fly var flere timer forsinket på ankomstdagen - og modtog os i lejligheden, selvom det blev sent. Hun fortalte os om lejlighedens funktioner - og guidede os til spændende steder i byen. Hun var rigtig imødekommende og venlig. Vi følte os meget velkommen. Hun havde endda fyldt køleskabet, så der var dejlig morgenmad til os alle dage med æg, ost, brød, youhurt og frugt. Der var også dejlig græsk hvidvin, hjemmelavet retsina, olivenolie og en 'minibar'. Helt igennem fantastisk.

Lejligheden er virkelig skøn. En enestående udsigt til Acropolis - og en fuldt ud funktionel lejlighed med alt hvad man behøver for et par dejlige dage i den græske hovedstad. Altanen er også skøn til afslapning om aftenen. Den ligger også i et dejligt nabolag med mange gode restauranter - og generelt en god stemning. Den ligger i gåafstand til alle store seværdigheder.

Alt i alt var vi MEGET tilfredse med Katerinas lejlighed - og hendes skønne værtskab.